Rikunarita-ORG/Wikinium huggingface dataset:
# மாவோவியம்

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **பொதுவுடைமைபொதுக் கொள்கைகள்**[காட்டு]

|  |  |
| --- | --- |
|  | **மார்க்சிய மெய்யியல்** |
|  | **வர்க்கப் போராட்டம்** |
|  | **தொழிலாளர் அனைத்துலகியம்** |
|  | **கம்யூனிஸ்ட் கட்சி** |

**தத்துவங்கள்**[காட்டு]

|  |  |
| --- | --- |
|  | **மார்க்சிசம்** |
|  | **லெனினிசம்** |
|  | **மாவோயிசம்** |
|  | **Chuch'e** |
|  | **ட்ரொட்ஸ்கியிசம்** |
|  | **இடதுசாரி பொதுவுடமை** |

**பொதுவுடமைவாதிகள்**[காட்டு]

|  |  |
| --- | --- |
|  | **கார்ல் மார்க்ஸ்** |
|  | **பிரெட்ரிக் ஏங்கல்ஸ்** |
|  | **விளாடிமிர் லெனின்** |
|  | **ரோசா லக்சம்பேர்க்** |
|  | **ஜோசப் ஸ்டாலின்** |
|  | **லியோன் திரொட்ஸ்கி** |
|  | **மா சே துங்** |

 |

**மாவோயிசம்** அல்லது **மாவோவியம்** (*Maoism*) அல்லது **மா சேதுங்கின் சிந்தனை** (*Mao Zedong Thought*) என்பது சீன அரசியல் தலைவர் மா சே துங்கின் (1893–1976) சிந்தனைகளில் இருந்து உருவான ஓர் அரசியல் கொள்கையாகும். இக்கொள்கையைப் பின்பற்றுபவர்கள் மாவோயிசவாதிகள் அல்லது மாவோயிஸ்டுகள் என அழைக்கப்படுகின்றனர். 1950கள்-60களில் உருவாக்கப்பட்ட இக்கொள்கை சீனப் பொதுவுடமைக் கட்சியின் அரசியல் மற்றும் இராணுவ சித்தாந்தங்களை வரையறுக்கும் ஒரு கொள்கையாகக் கடைப்பிடிக்கப்பட்டு வருகிறது.

முதலாளித்துவ சமூகத்தில் இருந்து சமவுடமை சமூகத்துக்கான மாற்றத்தை உருவாகக்த் தேவையான புரட்சிப் படைக்கு உழைப்பாளர்களை விட வேளாண்மை சார்ந்த உழவரினமே தேவையானவர்கள் என மாவோயிசம் வலியுறுத்துகிறது.
# ஹோ சி மின் நகரம்

| ஹோ சி மின் நகரம் Ho Chi Minh City
தான் போ ஹோ சி மின்முன்னாள் சாய்கோன் |
| --- |
| மாநகராட்சி |
| நாடு | வியட்நாம் |
| அமைப்பு | 1698 |
| பெயர் மாற்றம் | 1976 |
| அரசு |
|  • வகை | மாநகரசபை |
|  • மக்கள் அமைப்பின் தலைவர்: | லே ஹொவாங் குவான் |
| பரப்பளவு |
|  • மொத்தம் | 809 sq mi (2,095 km2) |
| ஏற்றம் | 63 ft (19 m) |
| மக்கள்தொகை  (2006-நடுப்பகுதி) |
|  • மொத்தம் | 64,24,519 |
|  • அடர்த்தி | 7,943/sq mi (3,067/km2) |
| நேர வலயம் | ஒசநே+7 |
| இடக் குறியீடு | +84 (8) |
| இணையதளம் |  |

**ஹோ சி மின் நகரம்** (*Ho Chi Minh City*, வியட்நாமிய மொழி: Thành phố Hồ Chí Minh) என்பது வியட்நாமின் மிகப்பெரிய நகரமாகும். 17ம் நூற்றாண்டில் வியட்நாமுடன் இணைக்கப்படும் வரை இந்நகரம் கெமர் மொழியில் "பிறே நொக்கோர்" என்ற பெயரில் கம்போடியாவின் முக்கிய துறைமுக நகரமாக விளங்கியது. இது பின்னர் **சைகோன்** என்ற பெயரில் பிரெஞ்சுக் குடியேற்ற நாடான கோச்சின்சீனாவின் தலைநகராக விளங்கியது. 1954 முதல் 1975 வரையில் தென் வியட்நாமின் தலைநகராக இருந்தது. மே 1, 1975 இல், சாய்கோன் அதன் அயல் மாகாணமான 'கியா டின்' உடன் இணைக்கப்பட்டு வியட்நாமியக் கம்யூனிசத் தலைவர் ஹோ சி மின் அவர்களின் நினைவாக *ஹோ சி மின் நகரம்* எனப் பெயரிடப்பட்டது. ஆனாலும் நகரின் குடிமக்கள் பலரால் இன்னமும் இது "சைகோன்" என்ற பெயரிலேயே அழைக்கப்படுகிறது.

நகரின் நடுப்பகுதி சைகோன் ஆற்றுக் கரையில் உள்ளது. தென் சீனக் கடலில் இருந்து 60 கிலோமீட்டர் (37 மை) தூரத்திலும் வியட்நாமின் தலைநகர் ஹனோய் நகரில் இருந்து 1,760 கிலோமீட்டர் (1,094 மை) தூரத்தில் உள்ளது.

## மேற்கோள்கள்

## வெளி இணைப்புகள்

* நகரத்தின் அதிகாரபூர்வ தளம்
* ஹோ சி மின் நகர வரைபடம் பரணிடப்பட்டது 2009-11-07 at the வந்தவழி இயந்திரம்
# சாவகம் (தீவு)

சாவா
Java| உள்ளூர் பெயர்: Jawa |
| --- |
| Topography of Java |
| புவியியல் |
| அமைவிடம் | தென்கிழக்காசியா |
| ஆள்கூறுகள் | ﻿ / ﻿ |
| தீவுக்கூட்டம் | சுந்தா தீவுகள் |
| உயர்ந்த புள்ளி | சுமேரு |
| நிர்வாகம் |
| **இந்தோனீசியா** |
| மாகாணங்கள் | பாண்டென், சகார்த்தா சிறப்பு தலைநகர் மாவட்டம், மேற்கு சாவா, மத்திய சாவா, கிழக்கு சாவா, யோக்யகர்த்தா |
| பெரிய குடியிருப்பு | சகார்த்தா |
| மக்கள் |
| மக்கள்தொகை | 124 மில்லியன் (2005) |
| இனக்குழுக்கள் | சுந்தானீயர், சாவக மக்கள், Tenggerese, Badui, Osing, Bantenese, Cirebonese, Betawi |

**சாவகம்** (*Java*) என்பது இந்தோனீசியாவில் உள்ள ஒரு தீவாகும். அத்துடன் இந்தோனீசியத் தலைநகர் சகார்த்தாவும் இங்குள்ளது. இந்து மன்னர்களினதும், பின்னர் டச்சு கிழக்கிந்தியக் கம்பனியின் ஆதிக்கத்திலும் இருந்த சாவகம் இப்போது இந்தோனீசியாவின் பொருளாதாரம், மற்றும் அரசியலில் ஒரு முக்கிய இடத்தை வகிக்கிறது. 2006 இல் 130 மில்லியன் மக்கள் தொகையை இது கொண்டிருந்தது. இதுவே உலகின் மிகவும் மக்கள் அடர்த்தி கூடிய தீவாகும்.

பொதுவாக எரிமலைகளின் குமுறல்களால் தோன்றிய இத்தீவு உலகின் பெரிய தீவுகளில் 13ஆவது, இந்தோனீசியாவின் 5ஆவது பெரிய தீவும் ஆகும்.

## மேற்கோள்கள்
# கைக்கடிகாரம்

கைக்கடிகாரம்
கைக்கடிகாரம் என்பது மணிகட்டில் கட்டிக்கொள்ளும்படியான ஒரு நேரம் காட்டும் கருவி ஆகும். தற்போது நேரம் தவிர நாள், மாதம், வருடம் போன்ற மற்ற தகவல்களையும் காட்டும்படியான வசதிகளை கொண்டுள்ளன. இலத்திரனிய கைக்கடிகாரங்கள் மற்ற பல வசதிகளைக் கொண்டுள்ளன.
# அன்சு பேத்து

| அன்சு பேத்து Hans Bethe |
| --- |
|  |
| பிறப்பு | அன்சு ஆல்பிரெக்து பேத்து (1906-07-02)சூலை 2, 1906 ஸ்திராஸ்பூர்க், செருமனி |
| இறப்பு | மார்ச்சு 6, 2005(2005-03-06) (அகவை 98) இத்தாக்கா, நியூயார்க், அமெரிக்கா |
| வாழிடம் | செருமனி ஐக்கிய அமெரிக்கா |
| தேசியம் | செருமன் அமெரிக்கர் |
| துறை | அணுக்கருவியல் |
| பணியிடங்கள் | * தூபிஞ்சன் பல்கலைக்கழகம்
* கோர்னெல் பல்கலைக்கழகம்
* பிரிசுடல் பல்கலைக்கழகம்
* மான்செஸ்டர் பல்கலைக்கழகம்
 |
| கல்வி கற்ற இடங்கள் | பிராங்க்புர்த் பல்கலைக்கழகம் மியூனிக் லுட்விக் மேக்சிமிலியன் பல்கலைக்கழகம் |
| ஆய்வு நெறியாளர் | ஆர்னோல்ட் சொம்மர்ஃபெல்டு |
| அறியப்படுவது | * அணுக்கருவியல்
* விண்மீன்சார் அணுக்கருத் தொகுப்பாக்கம்
* குவாண்டம் மின்னியக்கவியல்
* பேத்து-சால்பீட்டர் சமன்பாடு
* பேத்து-சிலேட்டர் வளைவு
* பேத்து சமன்பாடு
* பேத்து-பைன்மான் சமன்பாடு
* கா.நை.ஆ சுழற்சி
 |
| விருதுகள் | * 1947 என்றி டிரேப்பர் விருது
* 1959 பிராங்கிளின் விருது
* 1961 எடிங்டன் பதக்கம்
* 1961 என்றிக்கோ பெர்மி விருது
* 1963 இரம்ஃபோர்டு பரிசு
* 1967 இயற்பியலுக்கான நோபல் பரிசு
 |
| துணைவர் | ரோசு எவால்டு (துரு. 1939; இரண்டு பிள்ளைகள்) |
| **கையொப்பம்**  |

**அன்சு பேத்து** (*Hans Bethe*, **ஆன்சு பேத்தே**) ஒரு செர்மானிய, அமெரிக்க அணுக்கருவியல் இயற்பியலாளர். இவருக்கு இயற்பியலுக்கான நோபல் பரிசு 1967ம் ஆண்டு வழங்கப்பட்டது.

ஆன்சு பேத்தே தனது பணிக்காலத்தின் பெரும்பகுதியை பேராசிர்யராக கோர்னெல் பல்கலைக்கழகத்தில் பணியாற்றினார். இரண்டாம் உலகப் போர்க் காலத்தில் முதலாவது அணுக்கரு ஆயுதங்கள் தயாரித்த லாசு அலாமோசு ஆய்வுகூடத்தின் கோட்பாட்டுப் பகுதிக்குத் தலைவராக விளங்கினார். அங்கு அவர் ஆயுதங்களின் உய்நிலைப் பொருண்மையை அளவிடும் பணியில் பெரும் பங்கு வகித்தார். அத்துடன், 1945 இல் நாகசாக்கியில் வீசப்பட்ட "ஃபாட் மேன்" ஆயுதம், டிரினிட்டி (அணுகுண்டு சோதனை) ஆகியவற்றில் பயன்படுத்தப்பட்ட திடீர் அழுத்த வீழ்ச்சி முறையை உருவாக்கப் பிஉன்னணியில் இருந்த கோட்பாடுகளை உருவாக்குவதிலும் இவர் முன்னிறுழைத்தார்.

## மேற்கோள்கள்
# கரவாஜியோ

| கரவாஜியோ |
| --- |
| Chalk portrait of Caravaggio by Ottavio Leoni, circa 1621. |
| பிறப்பு | மிக்கேலாஞ்சலோ மெரீசி தா கரவாஜியோ (1571-09-29)29 செப்டம்பர் 1571 மிலன், லோம்பார்டி |
| இறப்பு | 18 சூலை 1610(1610-07-18) (அகவை 38) Porto Ercole, துஸ்கனி |
| அறியப்படுவது | ஓவியக் கலை |
| அரசியல் இயக்கம் | பரோக் |
|  |
| Patron(s) | Cardinal Francesco Maria del Monte |
|  |

ஓவியர் கரவாஜியோ வரைந்த தற்காதல் (நார்சீசிசம்} ஓவியம், காலம் 1597–1599
**மிக்கேலாஞ்சலோ மெரீசி தா கரவாஜியோ** (இத்தாலிய ஒலிப்பு: [karaˈvaddʒo]; மிலன், 29 செப்டம்பர் 1571 – 18 ஜூலை? 1610) உரோமை, நாபொலி, மால்ட்டா மற்றும் சிசிலி ஆகிய இடங்களில் 1592 (1595?) முதல் 1610 வரை பணியாற்றிய இத்தாலிய ஓவியர் ஆவார். இவரின் ஓவியங்கள் மனிதர்களின் உடலியல் மற்றும் உணர்ச்சி நிலைகளை துல்லியமாகப் படம் பிடித்ததாலும், இவர் ஒளியினை வியத்தகு முறையில் பயன்படுத்தியதாலும் இவரின் ஓவியங்கள் பரோக் ஓவியக்கலையின் துவக்ககாலத்தில் அதிக செல்வாக்கு செலுத்தியது.

மிலன் நகரில் ஓவியம் பயின்ற இவர் உரோமையில் இருந்த அரண்மனைகளிலும் கோவில்களிலும் படங்கள் வரைய உரோமைக்கு வந்தார். கத்தோலிக்க மறுமலர்ச்சிக்கால ஓவியர்களில் இவர் குறிக்கத்தக்கவர். இவரின் ஓவிய முறை தீவிரவாத மெய்மையிய வகையாகவும், சில இடங்களில் மிகைப்படுத்தப்பட்ட சியாரோஸ்கியூரோவாகவும் இருந்தது. இப்பயன்பாடு ஓவியக்கலையில் தனிப் பிரிவையே (tenebrism) துவங்கியது.

இவர் மிக இள வயதிலேயே புகழின் உச்சிக்குச் சென்றாலும், இவர் மிகவும் முரட்டுக் குணமுடையவராக இருந்தார். 1606இல் நடந்த பூசலில் இவர் ஒருவரைக் கொன்றதால் இவரின் தலையைக் கொணர்வோருக்கு பரிசுத்தொகை அளிப்பதாக அறிவிக்கப்பட்டது. அதனால் இவர் உரோமையிலிருந்து 1608இல் மால்டாவுக்கும், 1609இல் நேபல்சுக்கும் தப்பி ஓடினார். அங்கேயும் பூசல்களில் ஈடுபட்டதால் பல எதிரிகளை உருவாக்கிக்கொண்டார். ஒரு ஆண்டுக்குப்பின்னர் தமது 38ஆம் அகவையில், புதிர் நிறைந்த சூழ்நிலையில் காய்ச்சலினால் இறந்தார்.

அவர் வாழ்ந்த போது மிகவும் புகழுடன் இருந்தாலும், இவரது மரணத்திற்குப் பின்னர் விரைவில் இவரின் புகழ் மறைந்தது. மேற்கத்திய கலையின் வளர்ச்சியில் இவரின் குறிக்கத்தக்கத் தன்மை 20ஆம் நூற்றாண்டிலேதான் மீண்டும் உணரப்பட்டது. இருப்பினும் இவரின் சமகாலத்தவரிலும், இவருக்குப்பின் வந்தோரிலும் இவரின் தாக்கம் அதிகமாக இருந்தது. குறிப்பாக பீட்டர் பவுல் ரூபென்ஸ், ரெம்பிரான்ட் முதலியோரின் ஓவியங்களில் இவரின் தாக்கம் நேரடியாகவோ அல்லது மறைமுகமாகவோ வெளிப்படுகின்றது.

## மேற்கோள்கள்
# லின் மர்குலிஸ்

லின் மர்குலிஸ்
**லின் மர்குலிஸ்** (*Lynn Margulis*, மார்ச் 5, 1938 - நவம்பர் 22, 2011) ஒரு பரிணாம அறிவியலாளரும் பேராசிரியரும் ஆவார். தனது 14 ஆவது வயதில் பல்கலைக்கழகத்தில் நுழைந்த இப்பெண் அறிவியலாளர் அடுத்த இருபதாண்டுகளில் முக்கிய அறிவியல் பங்களிப்புகளை அளித்தவர். நுண்ணுயிரியலாளராக ஆராய்ச்சியில் ஈடுபட்ட லின் மர்குலிஸ் ‘கையா’ (Gaia) கருதுகோளின் இணை-உருவாக்குனர் ஆவார். இவருடைய முக்கியமான அறிவியல் பங்களிப்பு உயிரணுக்களுக்குள் இருக்கும் சில நுண் அமைப்புகள் (இழைமணிபோன்றவை) எப்படிப் பரிணாமத்தில் உருவாகியிருக்கும் என்பது குறித்தது. இவை மெய்க்கருவுயிரி உயிர்களின் அணுக்களுள் கூட்டாக இணைந்து வாழும் நிலைக்கருவிலி நுண்ணுயிரிகளாக தொடங்கி பின் செல்களின் உள் உறுப்பு அமைப்புகளாக மாறியிருக்கும் என இவர் கண்டறிந்தார். இது உள்-கூட்டுவாழ்வு (endo-symbiosis) என அறியப்படுகிறது. இதுவே மைட்டோகாண்ட்ரியா, க்ளோரோப்ளாஸ்ட் போன்ற அமைப்புகள் குறித்த ஏற்கப்பட்ட அறிவியல் பார்வையாக இன்று உள்ளது. 1966 இல் மர்குலிஸ் இந்த கருதுகோளை முன்வைத்த போது நிறுவன அறிவியலாளர்கள் அதை எதிர்த்தார்கள். ஆனால் 1980களில் செல்லில் உள்ள நியூக்ளியர் டி.என்.ஏயும் இழைமணி, பசுங்கனிகம் ஆகியவற்றில் உள்ள டி.என்.ஏவும் வேறுபட்டிருப்பது லின் மர்குலிஸின் கருதுகோளுக்கு சிறப்பாக வலு சேர்த்தது. ஜேம்ஸ் லவ்லாக்குடன் இணைந்து லின் மர்குலிஸ் ’கையா’ கருதுகோளை முன்வைத்தார். மிகவும் முக்கியமான சூழலியல் பார்வையாக அது இன்று விளங்குகிறது. நிலவியலில் புவியின் உருவாக்கத்திலும் அதன் செயல்பாட்டிலும் நுண்ணுயிரிகளின் பங்கு குறித்து பொதுவாக முக்கியத்துவம் கொடுக்கப்படுவதில்லை. இப்பார்வையை மாற்ற லின்மர்குலிஸ் பாடுபட்டார். ரஷிய நிலவியலாளர் வெர்னாட்ஸ்கி உயிரி செயல்பாடுகளையும், நிலவியல் பரிணாமத்தையும் இணைத்துப் பார்க்கும் ஒரு அறிவியல் பார்வையின் முன்னோடி என்பதை மேற்கில் முதலில் கூறியவர் லின் மர்குலிசே. பல பொது அறிவியல் நூல்களை இவர் எழுதியுள்ளார். இதன் மூலம் அறிவியலை பொதுமக்களுக்கு கொண்டு சென்றார். 50 ஆண்டுகளுக்கு ஒருமுறை வழங்கப்படும் டார்வின்-வேலஸ் பதக்கம் 2008 இல் லின்னயன் மையத்தால் இவருக்கு வழங்கப்பட்டது. 2011 நவம்பர் 22 இல் இவர் காலமானார்.
# இரத்தினக்கல்

சாதி, வில்சாதி ஆகிய கற்கள் வெட்டப்பட்டும், வெட்டப்படாமலும் (*மேலிருந்து இடமாக*) வைரம், வெட்டுப்படாத நீலக்கல், மாணிக்கம், வெட்டுப்படாத மரகதம், வெட்டுப்படாத செவ்வந்திக்கல்.

விக்கிமீடியா பொதுவகத்தில்,
 இரத்தினக்கல்
என்பதில் ஊடகங்கள் உள்ளன.

**இரத்தினக்கல்** அல்லது **இரத்தினம்** என்பது கனிமத் துண்டு. இது வெட்டப்பட்டு, மெருகூட்டப்பட்டு அணிகலன் அல்லது ஏனைய அலங்கரிப்பு செய்ய பயன்படுகின்றது. ஆயினும், குறிப்பிட்ட பாறைகள் (வைடூரியம் மற்றும் வேதியியல் பொருட்களான அம்பர் ஆகியவை கனிமங்கள் இல்லை. ஆயினும் அவை அணிகலன் செய்வதற்கு பயன்படுத்தப்பட்டு இரத்தினக்கல் என்றே கருதப்படுகின்றன.

அனேகமான இரத்தினக்கற்கள் கெட்டியானவை. ஆயினும், சில மென்மையான கனிமங்கள் அவற்றின் பளபளப்பு அல்லது ஏனைய கலை நயமுடைய பெறுமான பெளதிகப் பண்புகளினால் அணிகலன் செய்யப் பயன்படுத்தப்படுகின்றன. அரிதாகக் கிடைப்பதால் அதன் பண்பினால் இரத்தினக்கல் பெறுமதிமிக்கதாகக் காணப்படுகின்றது. அணிகலனுக்கு அப்பால் இவை தொல்பழங்காலம் முதல் 19 ஆம் நூற்றாண்டு வரை விலை மதிப்பு மிக்க செதுக்கல் வேலைகளுக்கும் கலைப் பொருட்களுக்கும் பயன்படுத்தப்படுகின்றன.

## குறிப்புகள்
# தைட்டானியம்(II) ஆக்சைடு

தைட்டானியம்(II) ஆக்சைடு|  |
| பெயர்கள் |
| வேறு பெயர்கள்
தைட்டானியம் ஓராக்சைடு |
| இனங்காட்டிகள் |
| சிஏஎசு எண் | 12137-20-1Y |
|
InChI
* InChI=1S/O.Ti
 |
| யேமல் -3D படிமங்கள் | Image |
| பப்கெம் | 61685 |
|
SMILES
* O=[Ti]
 |
| பண்புகள் |
| மூலக்கூறு வாய்பாடு | TiO  |
| வாய்ப்பாட்டு எடை | 63.866 கி/மோல்    |
| தோற்றம் | வெண்கல படிகங்கள் |
| அடர்த்தி | 4.95 கி/செ.மீ3 |
| உருகுநிலை |  1,750 °C (3,180 °F; 2,020 K)  |
| கட்டமைப்பு |
| படிக அமைப்பு | கனசதுரம் |
| தீங்குகள் |
| தீப்பற்றும் வெப்பநிலை | எளிதில் தீப்பற்றாது.  |
| தொடர்புடைய சேர்மங்கள் |
| தைட்டானியம் ஆக்சைடுகள் தொடர்புடையவை | தைட்டானியம்(III) ஆக்சைடு தைட்டானியம்(III,IV) ஆக்சைடு தைட்டானியம்(IV) ஆக்சைடு |
| வேறுவிதமாகக் கொடுக்கப்பட்டிருந்தாலன்றி தரவுகள் பொருள்களின் இயல்பான வெப்ப அழுத்த நிலையில் (25 °C [77 °F], 100 kPa) கொடுக்கப்பட்டுள்ளன.
Y verify (இது YN ?)

தகவல்பெட்டி மேற்கோள்கள் |
|  |  |

**தைட்டானியம்(II) ஆக்சைடு(Titanium(II) oxide)* என்பது TiO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் தைட்டானியம் மற்றும் ஆக்சிசன் சேர்ந்து உருவாகும் இச்சேர்மத்தை தைட்டானியம் ஈராக்சைடு மற்றும் தைட்டானியம் உலோகத்தை 1500°செல்சியசு வெப்பநிலையில் சேர்த்து தயாரிக்கலாம். TiO0.7 அளவுக்கு TiO1.3 என்ற வீச்சில் சமமற்று விகிதவியலுக்கு ஒவ்வா சேர்மமாக இது காணப்படுகிறது. குறைபாடுள்ள பாறை உப்பு படிகref name = "Wiberg&Holleman"/> அமைப்பில் தைட்டானியம் அல்லது ஆக்சிசனால் ஏற்பட்ட காலியிடத்தால் இந்நிலை தோன்றுகிறது. தூய்மையான தைட்டானியம்(II) ஆக்சைடில் 15% தைட்டானியம் மற்றும் ஆக்சிசன் தளங்கள் இரண்டும் காலியிடங்களாக உள்ளன. கவனமாகக் காய்ச்சி குளிரவைக்கும் போது ஒற்றைச்சரிவு படிகம் உற்பத்தியாகி காலியிடங்களை நிரப்புகிறது. இவ்வடிவில் உயர் தடுப்புத் திறனை வெளிப்படுத்தும் மூலசெல்களில் 5 TiO அலகுகள் உள்ளன. உயர் வெப்பநிலை வடிவத்தில் முக்கோணப் பட்டக ஒருங்கிணைப்பு அறியப்படுகிறது. தைட்டானியம்(II) ஆக்சைடின் அமிலக் கரைசல்கள் குறுகிய காலத்திற்கு நிலைப்புத் தன்மையுடன் இருந்து பின்னர் சிதைவடைந்து ஐதரசன் வாயுவைக் கொடுக்கின்றன:.

Ti2+ + H+ → Ti3+ + ½ H2
விண்மீன்களிடை ஊடகத்தில் தைட்டானியம்(II) ஆக்சைடின் ஈரணு மூலக்கூறுகள் இருப்பதற்கான ஆதாரங்கள் அறியப்படுகினன. TiO குளிர் (எம் வகை) நட்சத்திரங்களில் ஒளியியல் நிறமாலையில் வலுவான பட்டைகளைக் காட்டுகிறது.

## மேற்கோள்கள்
# இரும்பு(II) சயனைடு

இரும்பு(II) சயனைடு| பெயர்கள் |
| --- |
| ஐயூபிஏசி பெயர்
இரும்பு(II) சய்னைடு |
| இனங்காட்டிகள் |
| சிஏஎசு எண் | 1948-47-6Y |
| ChEBI | CHEBI:31594 |
| ChemSpider | 391824 |
| EC number | 237-875-5  |
|
InChI
* InChI=1S/2CN.Fe/c2\*1-2;/q2\*-1;+2 Key: OXNSNGFUWQVOKD-UHFFFAOYSA-N
 |
| யேமல் -3D படிமங்கள் | Image |
| KEGG | C12218 |
| பப்கெம் | 6102315 |
|
SMILES
* [C-]#N.[C-]#N.[Fe+2]
 |
| பண்புகள் |
| மூலக்கூறு வாய்பாடு | Fe(CN)2  |
| வாய்ப்பாட்டு எடை | 107.881    |
| தோற்றம் | வெளிர் பச்சை நிற திண்மம் |
| தொடர்புடைய சேர்மங்கள் |
| ஏனைய நேர் மின்அயனிகள் | கோபால்ட்(II) சயனைடு நிக்கல்(II) சயனைடு |
| வேறுவிதமாகக் கொடுக்கப்பட்டிருந்தாலன்றி தரவுகள் பொருள்களின் இயல்பான வெப்ப அழுத்த நிலையில் (25 °C [77 °F], 100 kPa) கொடுக்கப்பட்டுள்ளன.

தகவல்பெட்டி மேற்கோள்கள் |
|  |  |

**இரும்பு(II) சயனைடு** (*Iron(II) cyanide*) Fe(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெளிர் பச்சை நிறத்தில் திண்ம நிலையில் இது காணப்படுகிறது.

## தயாரிப்பு

அமோனியம் பெர்ரோசய்னைடை 320 பாகை செல்சியசு வெப்பநிலைக்கு சூடுபடுத்தினால் இச்சேர்மம் கரைந்து இரும்பு(II) சயனைடு உருவாகிறது.

3 (NH4)4Fe(CN)6 → Fe2Fe(CN)6 + 12 NH4CN

## வினைகள்

இரும்பு(II) சயனைடு பொட்டாசியம் ஐதராக்சைடு கரைப்பானுடன் வினைபுரிந்து இரும்பு(II) ஐதராக்சைடு மற்றும் பொட்டாசியம் பெர்ரோசயனைடு ஆகியவற்றை உருவாக்குகிறது..

Fe2Fe(CN)6 + 4 KOH → 2 Fe(OH)2 + K4Fe(CN)6

## மேற்கோள்கள்
# கிருத யுகம்

**கிருத யுகம்** அல்லது **சத்திய யுகம்** என்பது இந்து சமயத்தில் சொல்லப்படும் நான்கு யுகங்கள் அல்லது பெரும் காலப் பிரிவுகளில் ஒன்று. இந்த யுகமானது, 17,28,000 ஆண்டுகளை கொண்டதாகும். இந்து சமயத்தின்படி இது உண்மையின் காலம் எனப்படுகிறது. அக் காலத்தில் மனித இனம் கடவுளரால் ஆளப்பட்டதாகச் சொல்லப்படுகிறது. ஒவ்வொரு வேலையும், வெளிப்பாடும் தூய இலட்சியத் தன்மைக்கு நெருக்கமாக இருந்தது. இது சில சமயங்களில் பொற்காலம் எனவும் குறிப்பிடப்படுவது உண்டு. கிருத யுகத்தில் மக்கள் நீண்ட வாழ்நாட்களையும் கொண்டிருந்தனராம்.

சுழற்சி முறையில் வருவதாகக் கருதப்படும் நான்கு யுகங்களில் கிருத யுகமே முதல் யுகம். அறிவு, தியானம், தவம் என்பன இந்த யுகத்தில் சிறப்புப் பெற்றிருந்தன. இந்த யுகத்தில் மனிதரின் வாழ்நாள் 100,000 ஆண்டுகளாக இருந்ததாகப் பழங்கால இந்துக்கள் நம்பினர்.

## இவற்றையும் பார்க்க

* யுகம்
* கல்பகாலம்
# கிறிஸ்துலகம்

கிறித்தவ மக்கள்தொகை அடிப்படையில் நாடுள் (2014ம் ஆண்டு கணக்கின் படி)
**கிறிஸ்துலகம்** என்பது வரலாற்றில் கிறிஸ்தவ நாடுகள் அல்லது கிறிஸ்தவம் அதிகமாக பின்பற்றப்படும் இடங்களையும் பகுதிகளை குறிக்க பயன்படுத்தப்பட்ட பதம் ஆகும்.

உரோமைப் பேரரசின் தொடக்க காலத்தில் லெவண்டிலிருந்து ஐரோப்பா மற்றும் வடக்கு ஆப்பிரிக்காவுக்கு கிறிஸ்தவம் பரவிய போது கிரேக்க மொழி பேசும் கிழக்கு பகுதிகளும் லத்தின் மொழி பேசும் மேற்கு பகுதிகளும் அடங்கிய இரண்டு மிகப்பெரிய பிரிவுகளைக்கொண்டதாக கிறிஸ்துலகம் விளங்கியது. காலப்போக்கில் இவை இரண்டும் தத்தம் வழிபாட்டு முறைகள் மற்றும் நம்பிக்கைகளின் அடிப்படையில் உரோம் நகரினை மையமாகக்கொண்டது மேற்கத்திய கிறித்தவம் (இலத்தீன் கிறித்தவம்) எனவும் கான்ஸ்டண்டினோபில் நகரினை மையமாகக்கொண்டது கிழக்கத்திய கிறித்தவம் (கிரேக்க கிறித்தவம்) எனவும் உருவெடுத்தது. பதினொன்று முதல் பதிமூன்றாம் நூற்றாண்டுகளில் மேற்கத்திய கிறிஸ்தவம் மேற்கில் குறிக்கத்தக்க பங்கு வகித்தது. 1700 ஆண்டுகால கிறிஸ்தவ வரலாற்றில் பல சமூக, அரசியல், கலை, அறிவியல், மெய்யியல் மற்றும் தொழில்நுட்ப மாற்றங்கள் நிகழ்ந்துள்ளன.

இந்தப்பதம் குறிப்பாக நடு காலத்திலும் முன் நவீன காலத்திலும் கிறிஸ்தவர்கள் அல்லாதவர்களுக்கு எதிராக, குறிப்பாக இசுலாமிய உலகிற்கு எதிராக ஒருங்கிணைந்த அரசியல் அமைப்புகளை குறைக்க உதவியது.

## மேற்கோள்கள்
# எலும்புச்சுவடி

**எலும்புச்சுவடி** (*Tally stick*) என்பது பண்டைய காலத்தில் எண்கள், அளவுகள், செய்திகளைப் பதிவு செய்யப் பயன்படுத்தப்பட்ட நினைவகக் கருவியாகும்.

## பயன்பாடு

இதற்காக விலங்குகளின் உயரமான எலும்புகள் முதன்முதலாகப் பயன்படுத்தப்பட்டது. சான்றாக, இசாங்கோ எலும்பு (Ishango Bone) என்னும் எலும்புச்சுவடியைக் கொள்ளலாம். பிளைனி தி எல்டர் என்ற வரலாற்று அறிஞர் இதற்காக மரங்களைப் பயன்படுத்தியதாகக் குறிப்பிடுகிறார். இதைப்போன்றே மார்கோபோலோவும் நாணயங்கள், பண்டமாற்றம், நிதி, சட்ட நடவடிக்கைகளில் இச்சுவடியைப் பயன்படுத்தியதாகக் குறிப்பிடுகிறார்.

## வகைகள்

1. ஒற்றைச் சரிபார்ப்பு
2. பிளவுச் சரிபார்ப்பு

இவ்வெலும்புச்சுவடியில் உள்ளவை பலவும் வழிபாட்டுக் கருவிகளில் காணப்படுகின்றன.

## மேற்கோள்கள்
# நினைவி

ஆங்கில வருடத்திலுள்ள நாட்களின் எண்ணிக்கையை நினைவில் கொள்வதற்காக உள்ள ஒரு நினைவு உத்தி. வெளியே நீட்டப்பட்டுள்ள பகுதிகள் 31 நாட்களைக் குறிக்கும்.
**நினைவி** அல்லது **நினைவிக்கருவி** (Mnemonic) எனப்படுவது கற்கும் விடயங்களை நினைவில் நிறுத்திக் கொள்ளப் பயன்படுத்தப்படும் ஒரு கற்றல் உத்தியாகும். நினைவி என்பது நினைவாற்றலை மேம்படுத்துவதற்காக, மனனம் செய்வதை இலகுவாக்குவதற்கு நீண்ட கால நினைவுகளில் ஏற்கனவே சேகரிக்கப்பட்டிருக்கும் தகவல்களைப் பயன்படுத்த உதவும் சில சிறப்பான உத்திகளாகும்.

இவை வாய்மொழியாகவோ, எழுத்து வடிவிலோ, பார்க்கக்கூடிய படங்களாகவோ, கேட்கக்கூடிய ஒலி வடிவிலோ அமைந்திருக்கலாம். நினைவில் கொள்ள கடினமான சில தகவல்களை, குறிப்பாக பட்டியல்களை இலகுவில் நினைவில் நிறுத்திக் கொள்ள இந்த கற்றல் உத்தி உதவும். மனித மனமானது எழுந்தமானமான விடயங்களை நினைவில் கொள்வதைவிட அறிந்த, பழகிய, நகைச்சுவையான, தனக்குரிய, பாலியல்சார்ந்த, இடம்சார்ந்த விடயங்களையும் அர்த்தமுள்ள செய்திகளையும் மிக இலகுவாக நினைவில் கொள்ளக் கூடிய ஆற்றல் உள்ளமையால் இந்த கற்றல் உத்தி பயன்படுகின்றது.

நினைவாற்றல் எனப்படும்போது அது இரு வகைப்படும். ஒன்று இயற்கையான நினைவாற்றல், அடுத்தது செயற்கையான நினைவாற்றல். இதில் முதலாவது பிறக்கும்போதே ஒருவரிடம் இருக்கக்கூடிய நினைவாற்றல். இரண்டாவது வகையான செயற்கையான நினைவாற்றல் என்பது கற்றல், பயிற்சி செய்தல் போன்றவற்றால் சேர்த்துக் கொள்ளக்கூடிய நினைவாற்றல். எவருக்கும் இருக்கும் இயற்கையான நினைவாற்றல் மட்டும், அவரது அனைத்து தேவைகளையும் நிறைவேற்றிக் கொள்ளப் போதுமானதாக இருப்பதில்லை. எனவே செயற்கையான நினைவூட்டல் அவசியமாகின்றது. இத்தகைய தேவையை இலகுவாக நிறைவேற்ற 'நினைவி' பயன்படும்.

முதலெழுத்துப் புதிர் என்பது மிகவும் பொதுவாகப் பயன்படும் ஒரு நினைவியாகும். இதன்மூலம் ஒரு பட்டியலிலுள்ள விடயங்களை நினைவில் கொள்ள, அவற்றின் முதலெழுத்து அல்லது முதலெழுத்துக்கள், அல்லது முதல் சொல் பயன்படும்.

## எடுத்துக்காட்டுகள்

கிட்டக் குழி தோண்டி தூரக் குவி - கிட்டப் பார்வைக்கு குழிவில்லையும் தூரப்பார்வைக்கு குவிவில்லையும் பயன்படுத்த வேண்டும்.

**மு**ருக்கு **தி**ன்றால் **இ**ன்பம் **வ**ருமே காளி -
ஐவகை நிலங்களுக்குரிய கடவுளின் பெயர்கள்
குறிஞ்சி - மு - முருகன்
முல்லை - தி - திருமால்
மருதம்- இ - இந்திரன்
நெய்தல் - வ- வருணன்
பாலை - காளி (அ) கொற்றவை

## மேற்கோள்கள்
# தனுசு (விண்மீன் குழாம்)

Sagittarius| {{{name-ta}}} |
| விண்மீன் கூட்டம் |
| {{{name-ta}}} இல் உள்ள விண்மீன்கள் |
| சுருக்கம் | தனுசு |
| அடையாளக் குறியீடு |  வில்வித்தை வீரன் |
| வல எழுச்சி கோணம் | 19 h |
| நடுவரை விலக்கம் | −25° |
| கால்வட்டம் | SQ4 |
| பரப்பளவு | 867 sq. deg. |
| முக்கிய விண்மீன்கள் | 12, 8 |
| பேயர்/ஃபிளேஸ்டெட் குறியீடு  | 68 |
| புறவெளிக் கோள்களுடைய விண்மீன்கள் | 32 |
| > 3.00m ஒளிமிகுந்த விண்மீன்கள் | 7 |
| 10.00 பார்செக் தூரத்திற்குள் உள்ள விண்மீன்கள் | 2 |
| ஒளிமிகுந்த விண்மீன் | ε தனுசு (1.79m) |
| Messier objects | 15 |
| Visible at latitudes between +55° and −90°. ஆகஸ்ட் மாதத்தில் 21:00 (மாலை 9.00) மணிக்கு தெளிவாகக் காணலாம். |

**தனுசு விண்மீன் குழாம்** (Sagittarius constellation) என்பது இராசிச் சக்கரத்தில் உள்ள ஒரு விண்மீன் குழாம் ஆகும்.இது 2 ஆம் நூற்றாண்டில் வாழ்ந்த வானியலாளர் தொலெமி பட்டியலிட்ட 48 விண்மீன் குழாமத்திலும் மற்றும் 88 நவீன விண்மீன் குழாமத்தின் பட்டியலிலும் இடம்பெருகிறது. ஆங்கிலத்தில் Sagittarius என்ற பெயர் தமிழ் மொழியில் வில்வித்தை என்பதை குறிக்கும். இதன் குறியீடு  (ஒருங்குறி U+2650 ♐) ஒரு அம்பின் குறி ஆகும். பொதுவாக, மனித முகத்தையும் குதிரை உடலையும் உடைய ஒரு மனிதன் வில்லில் அம்பைத் தொடுத்த நிலையிளுள்ள உருவம் உருவமை செய்யப்படும்.இது விருச்சிக விண்மீன் குழாமத்திற்கும் மற்றும் பாம்பைச் சுமந்த செல்பவர் விண்மீன் குழாமத்திற்கும் இடைப்பட்ட பகுதிக்கு மேற்கேயும் மகர விண்மீன் குழாமத்திற்கு கிழக்கேயும் அமைந்துள்ளது.

## கருதிப்பார்த்தல்

 தேனீர்க்கெண்டியின் அமைப்பு.
வடக்கு அரைக்கோளப் பகுதியைப் பார்க்கும் போது, தனுசு விண்மீன் குழாமத்தின் பிரகாசமான வீண்மீன்கள் கூட்டம் தேனீர்க்கெண்டி (Teapot)
உருவம் ஒன்றை உருவாக்கும். δ தனுசு , ε தனுசு, ζ தனுசு, மற்றும் φ தனுசு ஆகிய வீண்மீன்கள் தேனீர்க்கெண்டியின் உடல் அமைப்பை உருவத்தை உருவாக்கும்; λ தனுசு தேனீர்க்கெண்டியின் மூடி அமைப்பையும்; γ2 தனுசு தேனீர்க்கெண்டியின் முனை அமைப்பையும்; மற்றும் σ தனுசு மற்றும் τ தனுசு ஆகிய வீண்மீன்கள் தேனீர்க்கெண்டியின் கைப்பிடி அமைப்பை உருவத்தை உருவாக்கும்.

## மேற்கோள்கள்
# அரேனி -1 வைன் ஆலை

அரேனி -1 குகைக்கான நுழைவு
**அரேனி -1 வைன் ஆலை** என்பது 6100 ஆண்டுகள் பழமையான வைன் ஆலை ஆகும், இது 2007 ஆம் ஆண்டில் ஆர்மீனியாவின் வயோட்ஸ் டிஜோர் மாகாணத்தில் உள்ள அரேனி கிராமத்தில் உள்ள அரேனி அரேனி -1 குகை வளாகத்தில் ஆர்மீனிய மற்றும் ஐரிஷ் தொல்பொருள் ஆராய்ச்சியாளர்களால் கண்டுபிடிக்கப்பட்டது. இந்த அகழ்வாய்வானது ஆர்மீனிய தேசிய அறிவியல் அகாடமியின் தொல்பொருள் மற்றும் இனவியல் நிறுவனத்தின் போரிஸ் காஸ்பரியன் மற்றும் பல்கலைக்கழக கல்லூரி கார்க் (அயர்லாந்து) ஐச் சேர்ந்த ரான் பின்ஹாசி ஆகியோரால் மேற்கொள்ளப்பட்டன. இந்த ஆய்வுக்கு கோஃபெல்லர் அறக்கட்டளை (அமெரிக்கா) மற்றும் பல்கலைக்கழக கல்லூரி கார்க் ஆகியோரால் நிதியுதவி வழங்கப்பட்டன. 2008 ஆம் ஆண்டில் கலிபோர்னியா பல்கலைக்கழகம், லாஸ் ஏஞ்சல்ஸ் (யு.சி.எல்.ஏ) கிரெனோரி அரேஷியனுடன் அரேனி திட்டத்தின் இணை இயக்குநராக இணைந்தது. அப்போதிருந்து அகழ்வாராய்ச்சிகளுக்கு யு.சி.எல்.ஏ மற்றும் தேசிய புவியியல் கழகம் நிதியுதவி அளித்துள்ளன. ஒயின் ஆலை அகழாய்வு 2010 இல் நிறைவடைந்தது.

குகையில் ஒயின் தயாரிக்கும் விதத்தில் திராட்சை ரசத்தை நொதிக்கவைக்க வரிசையாக பல மண் குடுவைகள் புதைக்கப்பட்டிருந்தன. அந்த குடுவைகளில் திராட்சையில் உள்ள டார்டாரிக் அமிலம் படிந்திருப்பதை ஆய்வாளர்கள் கண்டறிந்தனர். மேலும் 1963 ஆம் ஆண்டில் யூடியா மற்றும் சமாரியாவில் கண்டுபிடிக்கப்பட்ட ஒயின் ஆலைகளை விட இது குறைந்தது ஆயிரம் ஆண்டுகள் பழமையானது என்று நம்பப்படுகிறது.

2008 ஆம் ஆண்டில் அதே குகையில் அரேனி -1 ஷூ கண்டுபிடிக்கப்பட்டது.

## கண்டுப்பிடிப்பு

அரேனி -1 குகையில் அகழ்வாராய்ச்சிகள் 2007 இல் தொடங்கி 2010 செப்டம்பர் வரை தொடர்ந்தது. ஆர்மீனிய, அமெரிக்க மற்றும் ஐரிஷ் தொல்லியல் ஆய்வாளர்ககள் பெரிய, நன்கு பாதுகாக்கப்பட்ட 2-அடி (60 சென்டிமீட்டர்) ஆழமான பெருந்தொட்டி மற்றும் 3.5 அடி (ஒரு மீட்டர்) அளவு நீண்ட களிமண்ணால் செய்யப்பட்ட அகன்ற பாத்திரம் இதை மால்விடினைக் கொண்டு மூடப்பட்டிருந்தது. இந்த கண்டுபிடிப்புகள் மட்டுமல்லாமல் திராட்சை விதைகள், அழுத்திய திராட்சைகளின் எச்சங்கள், கொடிமுந்திரி, அக்ரூட் பருப்புகள் மற்றும் வறண்ட கொடிகள் ஆகியவை கண்டுபிடிக்கப்பட்டன. பண்டைய இன்தேறல் பாண்டங்களுக்கு அடுத்தபடியாக ஏராளமான குடி கோப்பைகளும் அகழப்பட்டன. இவை இறுதி சடங்குகள் போன்ற சடங்கு நடைமுறைகளுக்காக பயன்படுத்தப்பட்டதாகக் கூறப்படுகிறது. குகையானது பின்னர் கைவிடப்பட்டுள்ளது. குளையில் புதைக்கப்பட்டிருந்த கரிமப் பொருட்கள் அங்கு பூசப்பட்டிருந்த செம்மறி சாணத்தினால் பாதுகாக்கப்பட்டது. செம்மறி சாணமானது இந்த எச்சங்களையும் புதைப் பொருட்களையும் பூஞ்சைகளிடமிருந்து காத்துள்ளது.

இந்த அணியின் முழு கண்டுபிடிப்புகளும் எதிர்காலத்தில் வெளியிடப்படும்.

## குறிப்புகள்
# டயானா (தொன்மவியல்)

டயானா
**டயானா** (Diana) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். கிரேக்கத் தொன்மவியலில் இவருக்கு ஒப்பானவர் ஆர்ட்டெமிசு ஆவார். இவர் வேட்டை, சந்திரன், மரக்காடுகள் மற்றும் பிறப்பிற்கான கடவுள் ஆவார். டெலோ எனும் தீவில் இவருடைஅய் சகோதரரான அப்பல்லோவுடன் இவர் பிறந்தார்.

## மேற்கோள்கள்

## வெளி இணைப்புகள்

* *Landscape with Diana and Callisto* painting
* *Diana and her Nymphs* painting